CELEX: 22007D0075
Language: sk
Date: 2007-07-06 00:00:00
Title: Rozhodnutie Spoločného výboru EHP č. 75/2007 zo 6. júla 2007 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

13.12.2007   
            
            
               SK
            
            
               Úradný vestník Európskej únie
            
            
               L 328/10
            
         
      ROZHODNUTIE SPOLOČNÉHO VÝBORU EHP
   
   č. 75/2007
   zo 6. júla 2007,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 143/2006 z 8. decembra 2006 (1).
            
         
               (2)
            
            
               Rozhodnutie Komisie 2006/335/ES z 8. mája 2006, ktorým sa Poľská republika oprávňuje, aby zakázala používanie šestnástich geneticky modifikovaných odrôd kukurice s genetickou úpravou MON 810, zaradených do Spoločného katalógu odrôd poľnohospodárskych rastlinných druhov, na svojom území podľa smernice Rady 2002/53/ES (2), sa má začleniť do dohody.
            
         
               (3)
            
            
               Rozhodnutie Komisie 2006/338/ES z 8. mája 2006, ktorým sa povoľuje Poľskej republike zákaz používania určitých odrôd kukurice uvedených v Spoločnom katalógu odrôd poľnohospodárskych rastlinných druhov na svojom území podľa smernice Rady 2002/53/ES (3), sa má začleniť do dohody.
            
         
               (4)
            
            
               Smernica Komisie 2006/124/ES z 5. decembra 2006, ktorou sa mení a dopĺňa smernica Rady 92/33/EHS o uvádzaní do obehu množiteľského a sadivového zeleninového materiálu, iného ako osivo, a smernica Rady 2002/55/ES o obchodovaní s osivom zelenín (4) sa majú začleniť do dohody.
            
         
               (5)
            
            
               Smernica Komisie 2006/127/ES zo 7. decembra 2006, ktorou sa mení a dopĺňa smernica 2003/91/ES, ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenín (5), sa má začleniť do dohody.
            
         
               (6)
            
            
               Rozhodnutie Komisie 2006/934/ES zo 14. decembra 2006 o pokračovaní porovnávacích skúšok a testov Spoločenstva v roku 2007 s množiteľským a sadivovým materiálom špargle – Asparagus officinalis L. podľa smernice Rady 2002/55/ES, začatých v roku 2005 (6), sa má začleniť do dohody.
            
         
               (7)
            
            
               Rozhodnutie Komisie 2007/66/ES z 18. decembra 2006 o časovo obmedzenom pokuse týkajúcom sa zvyšovania maximálnej hmotnosti dávky niektorých osív krmovín podľa smernice Rady 66/401/EHS (7) sa má začleniť do dohody,
            
         ROZHODOL TAKTO:
   Článok 1
   Kapitola III prílohy I k dohode sa mení a dopĺňa takto:
   
               1.
            
            
               V bode 12 (smernica Rady 2002/55/ES) v časti 1 sa dopĺňa táto zarážka:
               
                           „—
                        
                        
                           
                              32006 L 0124: smernica Komisie 2006/124/ES z 5. decembra 2006 (Ú. v. EÚ L 339, 6.12.2006, s. 12).“
                        
                     
         
               2.
            
            
               V bode 15 (smernica Komisie 2003/91/ES) v časti 1 sa dopĺňa tento text:
               „, zmenená a doplnená:
               
                           —
                        
                        
                           
                              32006 L 0127: smernica Komisie 2006/127/ES zo 7. decembra 2006 (Ú. v. EÚ L 343, 8.12.2006, s. 82).“
                        
                     
         
               3.
            
            
               Za bod 46 (smernica Komisie 2006/47/ES) v časti 2 sa vkladajú tieto body:
               
                           „47.
                        
                        
                           
                              32006 D 0335: rozhodnutie Komisie 2006/335/ES z 8. mája 2006, ktorým sa Poľská republika oprávňuje, aby zakázala používanie šestnástich geneticky modifikovaných odrôd kukurice s genetickou úpravou MON 810, zaradených do Spoločného katalógu odrôd poľnohospodárskych rastlinných druhov, na svojom území podľa smernice Rady 2002/53/ES (Ú. v. EÚ L 124, 11.5.2006, s. 26).
                        
                     
                           48.
                        
                        
                           
                              32006 D 0338: rozhodnutie Komisie 2006/338/ES z 8. mája 2006, ktorým sa povoľuje Poľskej republike zákaz používania určitých odrôd kukurice uvedených v Spoločnom katalógu odrôd poľnohospodárskych rastlinných druhov na svojom území podľa smernice Rady 2002/53/ES (Ú. v. EÚ L 125, 12.5.2006, s. 31).
                        
                     
                           49.
                        
                        
                           
                              32006 D 0934: rozhodnutie Komisie 2006/934/ES zo 14. decembra 2006 o pokračovaní porovnávacích skúšok a testov Spoločenstva v roku 2007 s množiteľským a sadivovým materiálom špargle – Asparagus officinalis L. podľa smernice Rady 2002/55/ES, začatých v roku 2005 (Ú. v. EÚ L 355, 15.12.2006, s. 104).
                        
                     
                           50.
                        
                        
                           
                              32007 D 0066: rozhodnutie Komisie 2007/66/ES z 18. decembra 2006 o časovo obmedzenom pokuse týkajúcom sa zvyšovania maximálnej hmotnosti dávky niektorých osív krmovín podľa smernice Rady 66/401/EHS (Ú. v. EÚ L 32, 6.2.2007, s. 161).“
                        
                     
         Článok 2
   Znenie smerníc 2006/124/ES a 2006/127/ES a rozhodnutí 2006/335/ES, 2006/338/ES, 2006/934/ES a 2007/66/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júla 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júla 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 89, 29.3.2007, s. 9.
   
      (2)  Ú. v. EÚ L 124, 11.5.2006, s. 26.
   
      (3)  Ú. v. EÚ L 125, 12.5.2006, s. 31.
   
      (4)  Ú. v. EÚ L 339, 6.12.2006, s. 12.
   
      (5)  Ú. v. EÚ L 343, 8.12.2006, s. 82.
   
      (6)  Ú. v. EÚ L 355, 15.12.2006, s. 104.
   
      (7)  Ú. v. EÚ L 32, 6.2.2007, s. 161.
   
      (8)  Ústavné požiadavky neboli oznámené.